15. oktober 1988 afholdt museet for første gang en sporvognskavalkade, da man man markerede 125 års jubilæet for den første sporvej i Danmark. Som optakt afholdt man arrangementet "Ud af mølposen" den sidste lørdag i hver måned. Her blev der kørt med nogle af de sporvogne, der normalt ikke kunne opleves i trafikken på museet. Enkelte af dem af dem kunne også tage passagerer med, men resten måtte de besøgende nøjes med at se på og fotografere. For eksempel kunne et københavnsk bogievogntog opleves som Dyrskuelinien, populært kaldet linie Buh, i forbindelse med en særudstilling om linjen i 1988. Et andet eksempel var Malmö-vognen ML 74.<ref>''Sporvejsmuseet Skjoldenæsholm Årsberetning 11. driftsår, 1988'' under redaktion af Per Søegaard. Sporvejshistorisk Selskab, 1989. S. 14, 18-19.</ref> Arrangementerne med "Ud af mølposen" blev gentaget i 1990 og 1991.<ref>''Sporvejsmuseet Skjoldenæsholm Årsberetning 13. driftsår, 1990'' under redaktion af Per Søegaard. Sporvejshistorisk Selskab, 1991. S. 20.</ref><ref>''Sporvejsmuseets aktivitetskalender 1991'', BYtrafik 2/1991, s. 90-91.</ref>
Bygninger,_konstruktioner_og_anlæg